Trīs Zvaigžņu balva 2021
Trīs Zvaigžņu balvas 2021 ceremonija notika 2022. gada 8. janvārī kultūras un izklaides centrā "Hanzas perons". Balvas tika pasniegtas 13 nominācijās. Par gada sportistu atzīts 3x3 basketbolists Kārlis Pauls Lasmanis, bet gada sportistes balvu ieguva pludmales volejboliste Tīna Graudiņa. Balva par mūža ieguldījumu tika piešķirta ilggadējam trenerim cīņas sportā Visvaldim Freidenfeldam. Ceremoniju vadīja TV personības Ketija Šēnberga un Renārs Zeltiņš.